Țara care nu va mai număra cazurile noi de COVID. Explicațiile autorităților: "Este timpul să ne continuăm viaţa".
Singapore nu va mai număra cazurile noi de coronavirus. Miniștrii din Singapore susțin că virusul va deveni "ca gripa" și e timpul să ne continuăm viaţa. Autoritățile din Singapore urmăresc doar cazurile grave de Covid.
Singapore nu va mai număra cazurile noi de coronavirus, în schimb va monitoriza cazurile grave pentru a se asigura că sistemul de sănătate poate face față, transmite Daily Mail. Cu toate astea, testarea și supravegherea vor fi în continuare necesare. Autoritățile din Singapore propun efectuarea de teste în cazuri punctuale.Miniștrii din Singapore spun: "Nu putem eradica Covid. Dar putem transforma pandemia în ceva mult mai puțin amenințător, cum ar fi gripa. Este timpul să ne continuăm viaţa"În același timp, autoritățile susțin că vaccinarea va reduce riscul de infecție și de transmitere. Prin urmare, coronavirusul va deveni parte din viața noastră.În viziunea lor privind noul normal, miniștrii spun că majoritatea persoanelor infectate cu Sars-Cov-2 se vor putea recupera acasă, deoarece persoanele vaccinate au nevoie de tratament la spital mult mai rar.